Faglig stærk pædagog med sproglige færdigheder

*To sprog, to kulturer, et fællesskab*

– Vil du være med til at styrke vores børns sprog i børnehaven?

Brænder du for at arbejde i et flerkulturelt miljø? Dansk Tysk Børnehus søger lige nu en faglig stærk pædagog med sproglige færdigheder til vores børnehavegruppe. Vi er en eftertragtet privat institution med god normering, sund økonomi og en engageret personalegruppe, der er reflekterende og nysgerrig.

Vores børn taler både dansk og tysk, og vi har personale ansat, der enten har gode danske eller tyske sprogkundskaber. Du skal være med til at styrke vores sprogstrategi i huset, derfor skal du brænde for at arbejde og lege med det danske sprog i alle facetter. Du skal bl.a. have indblik i de 120 mest alm. danske ord, rim og remser, sproglig opmærksomhed, ordforråd, dialogisk læsning, hvordan sproget bruges til konfliktløsning, osv.

Den styrkede pædagogiske læreplan er et arbejdsredskab, som vi dagligt bruger til at styrke vores pædagogiske praksis og personalets faglighed. I Dansk Tysk Børnehus kommer du til at sætte dit præg på udviklingen af vores fysiske læringsmiljøer med fokus på børns læring og børneperspektivet.

Som pædagog i Dansk Tysk Børnehus har du fast planlagt forberedelsestid, stuemøde og børnehavemøde hver måned samt personalemøde en gang om måneden. Til møderne forventer vi, at du deltager i faglige drøftelser og er reflekterende og undersøgende i din tilgang. Du behøver hverken at forstå eller kunne tale tysk.

Vi tilbyder

* En arbejdsplads, hvor vi vægter høj faglighed, humor og fællesskab
* En dagligdag med fokus på børneperspektiv og børnenes ressourcer
* Et læringsfællesskab, hvor vi arbejder med den styrkede læreplan, dokumentation og evaluering
* En tydelig og synlig ledelse bestående af leder og pædagogisk leder
* En institution, hvor både danske og tyske traditioner mødes
* En institution, der tager udgangspunkt i Immersions konceptet (én person – ét sprog)
* En ressourcestærk forældregruppe, der er engageret og tager del i institutionens arrangementer

Vi forventer

* At du er uddannet pædagog, med erfaring eller nyuddannet
* At du er tillidsfuld og konstruktiv i samarbejdet med forældrene
* At du arbejder bevidst med børneperspektivet
* At du anerkender at børnene er tosprogede
* At du kommunikerer tydeligt og tillidsskabende
* At du er refleksiv over egen og andres praksis
* At du bidrager til et positivt arbejdsfællesskab

Stillingen er på 35-37 timer i vores børnehavegruppe. Den ønskes besat snarest muligt, og vi venter gerne på den rigtige. Har du lyst til at se vores hus, eller har du spørgsmål, kan du kontakte Nancy Guzmán, pædagogisk leder på tlf. 2692 4966 eller Sophia Gravenhorst, leder på tlf. 7170 1833.

Løn- og ansættelsesvilkår efter gældende overenskomst. Ansøgning, CV og relevante bilag sendes til sophia@dansktyskboernehus.dk – vi ser frem til at modtage din ansøgning.